Windows Debuggers: Part 1: A WinDbg Tutorial - CodeProject 12,747,162 members (27,794 online)
Last Visit: 31-Dec-99 19:00 Last Update: 19-Feb-17 8:58Refresh1234 Next » Seun se dood, 2 brande ondersoek | Netwerk24
Seun se dood, 2 brande ondersoek
Deur Werner Beukes 14 September 2019 18:41
’n Volledige ondersoek sal van stapel gestuur word rondom die omstandighede wat gelei het tot die verdrinking van ’n minderjarige seun by ’n ongebruikte swembad by die Tygerberg-hospitaal in Kaapstad.
“Dit was ’n nagmerrie van ’n dag,” het Mark van der Heever, woordvoerder van die Wes-Kaapse gesondheidsdepartement, Saterdag aan Netwerk24 gesê.
“Nie net het daar brande by twee verskillende hospitale, die Mitchells Plain-daghospitaal en die Tygerberg-hospitaal, uitgebreek nie, maar tussen al die chaos deur moes ons ook hoor dat ’n seun verdrink het.”
’n Brand het ’n deel van die teaterafdeling van die Mitchells Plain-daghospitaal Vrydag in puin gelê.
Volgens Van der Heever het die sewejarige seun Vrydagmiddag met twee van sy maats in die ongebruikte swembad by die Tygerberg-hospitaal gaan swem toe hy verdrink het.
“Toegang tot dié swembad is streng verbode en die hek was deurentyd gesluit. Die wyse waarop die kinders toegang tot die swembad verkry het, sal deur die polisie ondersoek word. Beraders is intussen vir bystand na die ouers van die seun gestuur. Ons opregte medelye gaan uit aan sy gesin, maats en familie,” het Van der Heever gesê.
“Die omvang van die skade wat die brande by die twee hospitale veroorsaak het, sal eers aanstaande week bekend wees. ’n Tegniese verslag moet saamgestel word. Niemand is in die brande beseer nie,” het Van der Heever gesê.
’n Kortsluiting het Vrydag tot die brand in die Tygerberg-hospitaal gelei slegs ure nadat ’n brand ’n deel van die teaterafdeling van die Mitchells Plain-daghospitaal in puin gelê en groot ontwrigting veroorsaak het.
Meer oor: Tygerberg-Hospitaal | Brand
Twee hospitale in Kaapstad brand op Vrydag die 13de